A Ny anjara asan'ny mpaminanin'ny Testamenta Vaovao 
· Ao amin'ny Testamenta Vaovao, dia aseho ho toy ny fanomezam-pahasoavana avy amin'ny Fanahy Masina ny faminaniana, sady omena be dia be (Rom. 12:6). Ao amin'ny fiangonana iray dia mety hisy mpaminany maro ka mila mifandimby izy ireo miteny (1 Kor. 14:29-31).
· Inona no anjara asan'ireo mpaminany ireo? (Apok. 19:10; 1:1; Efes. 4:11-12; 1 Kor. 14:3; Asa 15:32).
· Manambara an'i Jesosy. Ny iraka voalohany ho azy dia ny mitaona ny olona ho eo amin'i Jesosy.
· Manambara ny ho avy. Manambara toe-javatra izay mahapaka hatramin'ny ankehitriny.
· Mampandroso. Manorina fiangonana mahery izay afaka manohitra ny fanafian'ny fahavalo.
· Mananatra. Manambara ny fahotana, mba hahatonga ny olona hibebaka.
· Mampionona. Nirahina ho any amin'ny fiangonana maro i Joda sy Silasy noho io antony io.
B Mpaminanin'ny Testamenta Vaovao:
· Jesosy: Ilay mpaminany nambaran'ny faminaniana 
· Mpaminany no nandraisan'ny mpiara-belona taminy an'i Jesosy (Mat. 21:11; Mar. 6:15; Lio. 7:16; Jao. 6:14). Izy tenany no nanome io anarana io ho azy (Mar. 6:4; Lio. 13:33).
· Milaza mazava i Petera fa Jesosy no Ilay Mpaminany/Mesia izay nambaran'i Mosesy sy ny mpaminany hafa. (Deot. 18:15; Asa 3:18-26).
· Saingy tsy nanoratra ny Tenin'Andriamanitra i Jesosy, fa Izy mihitsy no TENIN'ANDRIAMANITRA (Jaona 1:1). Tsy “jiro mahazava ao amin’ ny fitoerana maizimaizina” fotsiny Izy, tahaka ireo mpaminany hafa, fa Izy mihitsy no FAHAZAVANA. (2 Petera 1:19; Jao. 1:9; 8:12).
· Mihoatra lavitra ny an'ny mpaminany rehetra ny asany. Jesosy irery ihany no afaka manolotra fiainana mandrakizay ho antsika rehetra noho ny famendrehan'ny fiainany, ny fahafatesany ary ny fitsanganany tamin'ny maty.
· Ny apostoly sy ny mpaminany 
· Misy toetra iraisana ny apostoly sy ny mpaminanin'ny Testamenta Vaovao:
(1) Olona nirahin'Andriamanitra (Lio. 11:49)
(2) Nomena fanomezam-pahasoavana hitantana ny fiangonana (1 Kor. 12:28-29; Efes. 4:11-12)
(3) Fanorenan'ny fiangonana (Efes. 2:20)
(4) Mandray fanambarana (Efes. 3:5)
(5) Mifaly amin'ny fahamarinana (Apok. 18:20)
· Rehefa lazaina miaraka, dia mialohan'ny mpaminany ny apostoly (afa-tsy ao amin'ny Lioka 11:49). Mampitovy ny apostoly amin'ny mpaminany fahiny i Petera (2 Petera 3:2).
· Jesosy mihitsy no naniraka manokana ny apostoly hanambara ny fitsanganany tamin'ny maty (Asa 10:40-41).
· Mitanisa mpaminany maro ny Testamenta Vaovao, ny sasany lazainy amin'ny anarany: Barnabasy (apostoly), Simeona, Losio, Menahema, Saoly (apostoly), Joda, Silasy, ary Agabo (Asa 11:27; 13:1; 15:32; 19:6-7; 21:10).
· Mpaminanivavy.
· Ny hany mpaminanivavy voalaza anarana ao amin'ny Testamenta Vaovao dia i Ana, izay “nilaza Azy [Jesosy] tamin’ izay rehetra niandry ny fanavotana tao Jerosalema” (Lioka 2:36-38).
· Nandray ny fanomezam-pahasoavan'ny faminaniana ihany koa ny zanakavavin'i Filipo evanjelista efa-bavy (Asa 21:8-9).
· Ankoatr'izay, ny faminaniana dia tanisaina ho toy ny fanomezam-pahasoavana natao ho an'ny vehivavy sy ny lehilahy (1 Kor. 11:4-5).
· Efa nanambara mialoha i Joela fa ny Fanahy Masina dia hiasa ka haminany ny zanakalahy sy ny zanakavavy, ny lahiantitra, ary ny zatovo, ny mpanompolahy sy ny mpanompovavy (Joela 2:28-29).
· Ireo mpiara-miasa amin'i Paoly  
· Ankoatra ny apostoly, ny mpaminany, ary ny mpaminanivavy, dia voalaza anarana koa ny sasany amin'ireo mpanampy an'i Paoly, izay manana ny fanomezam-pahasoavan'ny faminaniana, toa an'i Silasy sy Barnabasy:
(1) TIMOTY: Nambara mialoha tamin'ny faminaniana ny fiantsoana azy (1 Tim. 1:18). Niara-nanoratra tamin'i Paoly ireto epistily ireto: 2 Korintiana (2 Kor. 1:1); Filipiana (Fil. 1:1); Kolosiana (Kol. 1:1); 1 Tesaloniana (1 Tes. 1:1); 2 Tesaloniana (2 Tes. 1:1); ary Filemona (Film. 1:1).
(2) TITOSY: Nanatanteraka andraikitra maro araka ny faminaniana izy, toy ny fampandrosoana (2 Kor. 8:6); fananarana (Titosy 2:6, 9, 15); ary fampiononana (2 Kor. 7:13)
· Mpaminany sandoka 
· Nampitandrina i Jesosy fa hisy mpaminany sandoka hitsangana, izay nantsoiny hoe: “amboadia mitoha” (Mat. 24:24; 7:15). Efa hatramin'ny fiangonana voalohany no niseho ireny mpaminany sandoka ireny (1 Jao. 4:1).
· Nampitandrina ny loholona tao Efesosy i Paoly fa hisy “amboadia mitoha” hitsangana eo amin'izy (Asa 20:29). Nampitandrina ny Korintiana ny amin'ny fisian'ny “apostoly sandoka” izy (2 Korintiana 11:13).
· Ny faminaniana marina dia mifanaraka amin'ny Tenin'Andriamanitra, manondro an'i Kristy ary mampiorina ny fiangonana, fa ny mpaminany sandoka kosa dia mampiely fotom-pampianarana mampizarazara sy mifantoka amin'ny tena.
· Antsoina isika mpino mba izaha toetra ny mpaminany ary hahazo antoka fa mifanaraka tsara amin'ny Soratra Masina ary manao an'i Kristy ho ivo ny hafatra entiny.
· Ny hany fiarovana ho antsika amin'ny mpaminany sandoka (sy amin'ny hery ratsy izay mitarika azy ireny) dia ny mitafy ny fiadian'Andriamanitra izay nomeny antsika (Efes. 6:10-18).
FANAZAVANA FANAMPINY: NY FITSIPIKY NY ASA FANOMPOAN'I ELLEN G. WHITE 
Roa no nifantohan'ny asa fanompoan'i Ellen G. White: mitarika ny olona ho eo amin'i Jesosy; sy misarika ny fahalianany ho amin'ny Baiboly.
IVO VOALOHANY: JESOSY
Taorian'ny kongresy tamin'ny 1888, rehefa nanontaniana ny amin'ny lohahevitra nodinihana izy, dia namaly hoe: “Efa 45 taona izay no nanehoako izany taminareo — dia ireo hatsarana tsy manam-paharoa an'i Kristy” (Sermons and Talks, vol. 1, p. 116).
IVO FAHAROA: NY BAIBOLY 
Tsy nanambara na oviana na oviana i Ellen fa ambony noho ny Baiboly ny asa sorany. Fa namporisika mandrakariva kosa izy mba ho sendraina aminy izy ireny. Amin'ny maha-mpitondra hafatry ny Tompo azy, dia “fahazavana kely” mitondra ny olona ho amin'ny “fahazavana lehibe kokoa,” dia ny Baiboly no ilazany ny tenany (Selected Messages, vol. 3, p. 29).
